Rights Of A Husband In Case Of Divorce Or Khula?
مرد کو طلاق کا حق دیا گیا ہے۔ یہی بات عورت کہ سکتی ہے کہ وہ اپنا سب کچھ قربان کر کے مرد کے پاس آئی اور اس جب جب چاہا اسے طلاق دے دی اسے روکنے والا کوئی نہیں۔ خلع کے معاملے میں لیکن ایسا نہیں ہوتا کہ عورت نے خلع مانگی اور اسے ٹھک سے دے دی گئی۔ مرد طلاق نہ دینا چاہے تو معاملہ عدالت میں جاتا ہے۔ جج کر سمجھے کہ عورت کا مطالبہ درست نہیں تو خلع نہیں ہوتا۔ لیکن طلاق کے معاملے میں ایسا نہیں۔ مرد کو اس کا یہ حق استعمال کرنے سے کوئی نہیں روکتا۔ سوائے اخلاقی تقاضے کہ مرد ظلم نہ کرے ب مردوں کے جو حقوق بتائے گئے ہیں ان میں ایک یہ کہ وہ گھر کے سربراہ ہیں۔ بیویوں کو ہدایت دی گئی ہے کہ گھر کے دائرے میں ان کی اطاعت کریں۔ مرد کو یہ بھی حق دیا گیا ہے کہ بیوی اگر بغاوت کر اتر آئے اور طلاق بھی نہ لے رہی ہو تو وہ اسے سمجھائے ، علیحدگی اختیار کر لے اور اگر معاملہ انتہا کو پہنچ جائے جو مرد عورت کو جسمانی سزا بھی دے سکتا ہے۔ مگر یہ صرف ادب سکھانے کے لیے نہ کہ تشدد کے لیے۔
یہ غلط فہمی ہے کہ کوئی سورت عورتوں کے بارے میں ہے۔ ایسی کوئی سورت قرآن میں نہیں۔ سورہ نسا کے نام سے شاید غلط فہمی ہوئی ہے۔ اس سورہ کو پڑھ کر دیکھیے دیگر سورتوں کی طرح وہاں بھی مختلف موضوعات ہیں جن میں عورتوں کے مسائل بھی زیر بحث ہیں۔ ہر علم اپنے لیے دائرہ مقرر کرتا ہے۔ اس میں کمی یا نقص اسی دائرے میں دیکھا جاتا ہے۔ مثلا فزکس کے دائرے میں حیاتیات کے مسائل تلاش نہیں کیے جاتے۔ جن معاملات میں ہماری عقل کافی ہے اس میں قرآن مجید رہنمائی نہیں دیتا۔ یہ نقص نہیں اسکیم ہی یہی ہے۔ عقل بھی خدا کی دی ہوئی ہے اور قرآن بھی۔ دونوں سے رہنمائی ان کے دائروں میں وصول کی جائے گی۔ وہ خوش عقیدہ جو یہ سمجھتے ہیں کہ قرآن مجید میں ہر مسئلے کا حل موجود ہے اور بد ظن جو یہ دیکھتے ہیں کہ ہر مسئلے کا حل اس میں موجود نہیں ، دونوں ہی قرآن کے سکوپ سے نا واقفیت کا ثبوت دیتے ہیں۔